laion/Wikipedia-Exotic huggingface dataset:
ספיבק

ספיבק הוא שם משפחה יהודי מזרח אירופי. המילה מקורה באוקראינית ופירושה הוא זמר. בקרב היהודים מדובר היה לרוב בחזן. האם התכוונתם ל... אביה ספיבק – פרופסור לכלכלה באוניברסיטת בן-גוריון גיאטרי צ'קרוורטי ספיבק – פילוסופית, חוקרת ופרופסור באוניברסיטת קולומביה, מחברת המאמר המשפיע "כלום יכולים המוכפפים לדבר?" דורי ספיבק – שופט בית הדין האזורי לעבודה בתל אביב יצחק ספיבק – מחנך, מתרגם, סופר ילדים ונוער ומחבר ספרי לימוד מועדון ספיבק – מרכז הספורט לנכים המופעל על ידי ארגון איל"ן פיוטר ספיבק – פיזיקאי סובייטי שמות במשמעות דומה: חזן חזנוב זינגר סינגר קנטור קנטורוביץ http://genealogy.familyeducation.com/surname-origin/spivak
חיל משלוח

חיל משלוח הוא כינוי ליחידות צבא הנשלחות על ידי ממשלתן לתקופה מוגבלת לשם התערבות בעימות צבאי המתרחש הרחק מגבולות אותה מדינה, לרוב לשם תמיכה במדינות בעלות ברית. יחידות אלו, היכולות להיות בסדרי גודל שונים, נדרשות לרוב להיות בעלות מערכות לוגיסטיות המאפשרות להן להתקיים ככוח לוחם עצמאי לתקופה ארוכה הרחק מבסיסי האם. במהלך מלחמת העולם הראשונה ומלחמת העולם השנייה כונו חלק מהכוחות שלחמו בזירה האירופית בשם "חיל משלוח". בשם זה כונה גם הגיִס של אלנבי בזירת מצרים וארץ ישראל במלחמת העולם הראשונה. במהלך מלחמת העצמאות כונו חלק מהכוחות כנגדם לחם צה"ל "חילות משלוח". גם לאחר מכן, שלחו מדינות עימות חילות משלוח כנגד מדינת ישראל במספר מקרים, כדוגמת חיל המשלוח העיראקי במלחמת יום הכיפורים. ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
מנופים

מנופים (באנגלית: Manofim) הוא אירוע אמנות עכשווית, המתקיים מדי שנה ומציין את פתיחת עונת התערוכות בירושלים. האירוע מתקיים במשך שמונה ימים, במהלכם ממופה ירושלים לשבעה מרחבי אמנות. כל יום בשבוע, מוקדש למרחב אחר שבו מתקיימים במקביל עשרות אירועי אמנות, פתיחות תערוכות ואירועי תרבות. מנופים הוא פרי יוזמה עצמאית של אמנים היוצרים ומתגוררים בירושלים ומובל על ידי האמניות לי היא שולוב ורינת אדלשטיין. שותפים למנופים למעלה מ-30 גלריות לאמנות עכשווית, מרכזי תרבות ומאות אמנים ויוצרים עצמאים. האירוע מתקיים מדי שנה הודות לרצון המשותף של כלל חללי התצוגה לאמנות עכשווית בירושלים, אמני העיר עצמה ומובילות הפרויקט. מאז יומו הראשון, מקיים מנופים תערוכות בחללי תצוגה אלטרנטיביים. החל משנת 2011 תערוכות אלה גדלו בהיקפן ומתמקדות בעיקר במזרח העיר. מנופים זוכה לתמיכתם של עיריית ירושלים, הקרן לירושלים, משרד התרבות והספורט, קרנות פרטיות בישראל ומחוצה לה ותורמים פרטיים. האירוע מתקיים במשך שמונה ימים, ערב פתיחה חגיגי ושבוע מנופים במהלכו ממופה ירושלים לשבעה מרחבי אמנות, בהם מתקיימים במקביל עשרות אירועי אמנות, פתיחות תערוכות ואירועי תרבות. ערב הפתיחה של מנופים נבדל באופיו משאר הימים, שכן הוא אינו מתייחס למרחב ספציפי אלא מהווה את יריית הפתיחה ל-25 תערוכות הנפתחות במקביל בחללי תצוגה הפרוסים ברחבי העיר. כל יום משבוע מנופים מוקדש למרחב אחר בירושלים. כל מרחב נבדל בצבע ובסימן ובאופי המשתנה על פי אופי השכונה בה הוא מתקיים. בכל מרחב פזורים מספר חללי תצוגה במרחק הליכה וכן פעולות אמנותיות שונות, המתקיימות בחללי התצוגה ומחוצה להם. פרויקט מנופים עוסק באמנות שקושרת עצמה למציאות שנמצאת סביבה ומכאן שהיא מחוברת לרבדים הרבים של האוכלוסייה המתגוררת בה, והניגודים הרבים המתקיימים בתוכה. האמנות מתקיימת לא רק במרחבי תצוגה סטריליים ומוכרים אלא בשכונה, ברחוב ובבתים. אמנות בתנועה הם קווי אוטובוס מיוחדים הנעים במחזוריות, בין המרחבים ומהווים מקום מפגש בין אמן יצירה וצופה. אמנים שונים בוחנים בתוך האוטובוס את הקשרים בינם לבין הצופה, בין הנוף מהחלון לרחוב הירושלמי ובין האמנות למקום בו היא נבראת וחיה. סדנאות האמנים - גלריה ת(א)עשייה קבוצת זיק - בית נקופה בית האמנות – מבשרת ציון הקוביה - גלריה לאמנות עכשווית הגלריה לטבע באמנות ע"ש גייל רובין הגלריה הקטנה ע"ש שטרן בקמפוס הר הצופים גלריה דוויק - משכנות שאננים גלריה ארטספייס בית טיכו אוגנדה גלריה ויז'ן נח פולברג הגלריה של המחלקה לצילום – מכללת הדסה פרויקט מוסללה סדנת ההדפס ירושלים הגלריה ע"ש מורל דרפלר הגלריה החברתית הגלריה החדשה במוסררה בית האמנים בירושלים גלריה ברבור גלריה אגריפס 12 גלריה אנטיאה גלריה נורה מוזיאון על התפר גלריה מרי מדיה וקבצים בנושא מנופים בוויקישיתוף אתר האינטרנט הרשמי של מנופים מנופים, ברשת החברתית פייסבוק מנופים 2011 התוכניה הדיגיטלית מנופים 2012 התוכניה הדיגיטלית מנופים 2012 בעכבר העיר אלי ערמון אזולאי, רטרוספקטיבה לאבשלום, מחווה ליונה פישר, באתר הארץ, 4 באוקטובר 2012 קמיע סמית, כתב־עת מקוון חדש לאמנות: “הרמה”, באתר הארץ, 9 באוקטובר 2012
הייזלר

הַיְיזְלֵר או הַיְזֱלֵר (בכתב גרמני: Heisler; ביידיש: האַיזלער או הייזלער; בכתב לטיני מאוית גם Haizler, Hayzler ו Hajzler) הוא שם משפחה גרמני ושם משפחה יהודי-אשכנזי. וריאציות של השם: גייזלר (נובעת מתעתיק לאותיות קיריליות, הה' התחלפה בג'), חייזלר (נובעת גם כן מתרגום לאותיות קיריליות, הה' התחלפה בח'). לשם ארבעה מקורות אפשריים:[דרוש מקור] "איש חם" (בגרמנית: Heissen mann) וריאציה לביטוי בית חם (בגרמנית: Heissem haus) וריאציה של המילה חם (גרמנית: Heiss) כשלעצמה וריאציה של המילה או השם האוזלר (Häusler) שפירושו בגרמנית הוא בית טוב, בית מפלט, בית מחסה או בית גדול האם התכוונתם ל... הרב יוסף הייזלר - אב"ד של הרבנות בירושלים הרב מאיר הייזלר - ראש ישיבת עמק התלמוד בירושלים הרב מרדכי אהרן הייזלר - רב ביהכנ"ס היכל שמואל קריית הרצוג ודיין בבית הדין לענייני ממונות בירושלים הרב משה מאיר הייזלר - כתב בוועדת הרבנים של העיתון החרדי היומי המבשר הרב נח הייזלר - הרב הראשי של שכונת סנהדריה המורחבת, משמש גם כאב"ד בירושלים שלומי הייזלר – מנכ"ל משרד האוצר הייסלר אייזלר
אידרייצה

אידרייצה (סלובנית Idrijca; איטלקית Idria; גרמנית Fetschenbach) הוא נהר במערב סלובניה, שאורכו 60 ק"מ. הנהר נובע בגבעות ליד הכפר וויסקו (Vojsko) שממערב לאידריה, ונשפך אל נהר סוצ'ה מדרום לעיר טולמין. אגן הניקוז של האידרייצה משתרע על-פני שטח של 598 קמ"ר וספיקתו הממוצעת מגיעה ל-33.6 מ"ק לשנייה. ב-1770 סכר יוז'ף מראק (Jožef Mrak) את הנהר מדרום לאידריה כדי ליצור מאגר לעץ שהושט אליו במורד הזרם, ואשר נועד לשמש במכרה הכספית של העיר. הסכר יצר אגם באורך של 800 מטרים ובנפח של 210,000 מטר מעוקב, ואפשר אגירת עץ בהיקף של 10,000 מטר מעוקב. הנהר עשיר בדגה. מדיה וקבצים בנושא אידרייצה בוויקישיתוף
רבי אלעזר בן חנניה

רבי אלעזר (אליעזר) בן חנניה היה תנא שחי בתקופת הבית השני, בדור הראשון לתנאים. אביו היה חנניה בן חזקיה בן גרון. לרבי אלעזר בן חנניה מייחסת הגמרא את האימרה ”זכור את יום השבת - ר' אלעזר בן חנניה אומר: תהא זוכרו מאחד בשבת, שאם תתמנה לך מנה יפה תהא מתקנה לשם שבת” (מכילתא יתרו, ז'). כמו כן, מיוחסים לו גם עריכת החלק המאוחר במגילת תענית ספר מימי בית שני, המונה את החגים הלאומיים שנחוגו בתקופה זו (ועל כן אסור לצום בהם) וכן את ימי הזיכרון לאירועים לאומיים. צבי גרץ, דברי ימי ישראל (תרגום ד"ר ש.א. קמנצקי), הוצאת יזרעאל, 1955. הרב אהרן הימן, "רבי אלעזר בן חנניה", תולדות תנאים ואמוראים, לונדון, תר"ע, באתר ויקיטקסט דף הפתיחה למגילת תענית (במיזם הכתבים ויקיטקסט), על פי שער הספר שהודפס בוורשה ה'תרל"ד (1874). ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
דיימון סימפסון

דיימון סימפסון (באנגלית: Diamon Simpson; נולד ב-8 בספטמבר 1987 במחוז לוס אנג'לס שבקליפורניה) הוא כדורסלן אמריקאי המשחק בעמדת הסנטר במכבי ראשון לציון. גובהו הוא 2.03. סימפסון שיחק במכללת סנט מרי במשך 3 עונות, עד שנת 2009. שם העמיד בעונתו האחרונה ממוצעים של 13.8 נקודות, ו-10.4 כדורים חוזרים 1.9 חסימות ב-18.4 דקות משחק. לאחר שסיים את שלב המכללה, שיחק עונה אחת בליגת הפיתוח במדי "לוס אנג'לס דיפנדרס", בה רשם 15.5 נקודות ו-9.6 ריבאונדים בממוצע. את עונת 2010/11 פתח בליגה הפיליפינית במדי קבוצת "אלסקה אסס", את תוך זמן קצר עבר לליגה הטורקית ושיחק במדי קבוצת טורק טלקום עד סיום העונה. בעונת 2011/12 שיחק בליגה האוסטרלית במדי קבוצת אדלייד ת'רטי סיקסרז. שם רשם 14.3 נקודות ו-8.6 ריבאונדים. לקראת סיום אותה עונה, חתם ביוסטון רוקטס, אך לא רשם דקות משחק בקבוצה. בליגת הקיץ 2012 בלאס וגאס רשם סימפסון במדי יוסטון 3.7 נקודות ו-2.7 כדורים חוזרים בממוצע. בחודש אוגוסט 2012 חתם בקבוצת מכבי אשדוד, בה העמיד ממוצעים של 17.6 נקודות, 8.6 ריבאונדים ו-1.3 אסיסטים ב-33.1 דקות (27 משחקים). לאחר מרדף של כל קבוצות ליגת ווינר אחרי סימפסון ללא הצלחה בגלל הסכומים הגבוהים שדרש נשאר ללא קבוצה. בנובמבר 2013 חתם סימפסון בעירוני נס ציונה העולה הטרייה לליגת העל והשתכר 70 אלף דולר בעונה. לאחר עונת 2013/2014 בישראל חתם סימפסון בליגת הכדורסל הספרדית. באוגוסט 2015 חתם סימפסון בעירוני נס ציונה. ב-1 במרץ 2017 חתם סימפסון במכבי תל אביב, אך שוחרר ממנה כעבור חודש. ב-22 בדצמבר 2018 חתם סימפסון במכבי ראשון לציון עד לסיום העונה. ב-7 בינואר 2020 חתם סימפסון בעירוני נהריה עד לסיום העונה. ב-29 בנובמבר 2021 חתם במכבי ראשון לציון עד לסיום העונה. זו תהיה הקדנציה השנייה שלו במועדון. דיימון סימפסון, ברשת החברתית אקס (טוויטר) פרופיל, באתר Sports-Reference פרופיל, באתר eurobasket פרופיל, באתר היורוליג פרופיל, באתר ליגת העל הספרדית בכדורסל (בספרדית) אור שקדי‏, מכבי אשדוד: דיימון סימפסון חתם לעונה, באתר וואלה, 7 בספטמבר 2012 פרופיל השחקן באתר "draftexpress" ורד כהן‏, דיימון סימפסון מופתע משחרורו: "רציתי להישאר", בגאצקיס שוב מתוסכל, באתר וואלה, 7 באפריל 2017 ברק חקלאי, דיימון סימפסון חתם במכבי ראשון לציון, באתר ynet, 22 בדצמבר 2018 כפיר אדר, ‏דיימון סימפסון חתם בעירוני נהריה עד תום העונה, באתר ONE‏, 7 בינואר 2020
טיטוס קורלציאן

טיטוס קורלציאן ׁ(ברומנית: Titus Corlăţean‏, נולד ב-11 בינואר 1968 במג'ידיה) הוא פוליטיקאי ודיפלומט רומני, שר החוץ של רומניה בשנים 2014-2012, כחבר בממשלת ויקטור פונטה. הוא חבר במפלגה הסוציאל-דמוקרטית ומשפטן בהכשרתו. בינואר-מרץ 2007 כיהן כחבר בפרלמנט האירופי. בבחירות בשנת 2004 נבחר לבית הנבחרים הרומני מטעם המחוז בראשוב והחל משנת 2008 הוא סנטור מטעם אותו המחוז והיה יושב ראש הוועדה לענייני חוץ של הסנאט הרומני. במאי-אוגוסט 2012 כיהן כשר המשפטים בממשלת פונטה. אחרי התפטרות של אנדריי מארגה מונה לשר החוץ וכיהן בתפקיד זה עד לשנת 2014' כשהתפטר בעקבות אי הסדרים בהצבעת האזרחים הרומנים בחו"ל בסיבוב הראשון לבחירות לנשיאות רומניה. יליד מג'ידיה,(דוברוג'ה), למד עד 1994 בפקולטה למשפטים של אוניברסיטת בוקרשט. ב-1995 סיים באותה פקולטה השתלמות בלימודי משפט בינלאומי ויחסים בינלאומיים. ב- 1995 השתלם בתחום הדיפלומטיה והיחסים הבינלאומיים במכון הבינלאומי של בית הספר הלאומי למנהל ENA בפריז, צרפת. החל משנת 2001 הוא דוקטורנט במשפטים באוניברסיטת בוקרשט. ביוני 2005 סיים קורסים של המכללה הלאומית להגנה של רומניה. בשנים 2001-1994 קורלציאן עבד כדיפלומט במשרד החוץ הרומני, בין השאר כסגן השגריר של רומניה במועצת אירופה בשטרסבורג. . בשנים 2003-2001 הצטרף ללשכת ראש הממשלה דאז אדריאן נסטאסה קודם כיועץ למדיניות חוץ ואחרי 2003 כמזכיר מדינה לקשר עם התפוצה הרומנית. משנת 2002 הצטרף למפלגה הסוציאל-דמוקרטית ברומניה ושימש דובר של וועד הקואורדינציה שלה אחרי שנת 2004. עבד כמדריך מחקר במכון הרומני ללימודים בינלאומיים (1994-1993), אחר כך כמדריך בקתדרה למשפט ציבורי (משפט בינלאומי ציבורי) (1995-1994), החל משנת 2012 מרצה באוניברסיטה הנוצרית על שם דימיטריה קנטמיר, בפקולטה למדעי המדינה, המקצוע "זכויות האדם", באוניברסיטה על שם "ניקולאיה טיטולסקו", בפקולטה למדעי חברה ומנהל, חוג למשפט בינלאומי ציבורי. טיטוס קורלציאן הוא נשוי משנת 1994 למדלינה קורלציאן, מורה וקלינאית תקשורת ואב לילדה. מדיה וקבצים בנושא טיטוס קורלציאן בוויקישיתוף אתר האינטרנט הרשמי של טיטוס קורלציאן (ברומנית) טיטוס קורלציאן באתר "במפה הפוליטית של רומניה" (ברומנית)
עזאם

עזאם (בערבית: عزام) הוא שם משפחה ממקור ערבי. האם התכוונתם ל... בוב עזאם – זמר מצרי ממוצא לבנוני חוסאם עזאם – ספורטאי פלסטיני המתחרה במשחקים הפאראלימפיים סאלח עזאם – שחקן, מחזאי, ובמאי דרוזי ישראלי סמירה עזאם – סופרת ומתרגמת ערבית ילידת עכו עבדאללה עזאם – הוגה דעות וטרוריסט פלסטיני עבד א-רחמן עזאם – מזכ"ל הליגה הערבית עזאם עזאם – דרוזי ישראלי שהואשם בריגול לטובת מדינת ישראל
גדעון טיש

גדעון טיש (נולד ב-13 באוקטובר 1939) הוא כדורגלן עבר ישראלי ששיחק בעמדת הקשר בשנות ה-50 וה-60, ונחשב לאחד הכדורגלנים הבולטים של הפועל תל אביב בכל הזמנים. טיש גדל במחלקת הנוער של הפועל תל אביב וכבר בגיל 16 שותף במשחקי קבוצת הבוגרים. ב-17 בדצמבר 1955 כבש את שערו הראשון בקריירה, בניצחון 5–1 על הפועל כפר סבא. בשנת 1957 זכה עם הפועל תל אביב באליפות הראשונה של המועדון מאז קום המדינה, והשישית בסך הכל. לאחר מכן הפך טיש לשחקנה המוביל של הקבוצה, לצידם של יעקב חודורוב, אמציה לבקוביץ' ורחביה רוזנבוים, ולאחד הקשרים הטובים בישראל. בשנת 1961 זכה עם הקבוצה בגביע המדינה הראשון שלה מאז קום המדינה (והשביעי בסך הכל), כאשר במשחק הגמר מול האלופה הפועל פתח תקווה כבש טיש את שער הניצחון. באותה שנה היה טיש מלך השערים של הפועל תל אביב, הישג אותו שיחזר גם בשנת 1963. בעונת 1962/1963 זכה טיש בתואר כדורגלן העונה בישראל ביחד עם יעקב חודורוב. בשנת 1964, במהלך משחק מול הפועל באר שבע באצטדיון בלומפילד, שבר טיש את רגלו ונדרש לתקופת החלמה ארוכה. כשחזר לשחק בעונה שלאחר מכן התקשה לשחזר את יכולתו מלפני הפציעה, אך בשנת 1966 כבר הוביל את הקבוצה לאליפות נוספת כשהוא מסיים כמלך השערים של הקבוצה בצוותא עם יחזקאל חזום, וכשלצידו מככבים שייע פייגנבוים, דוד פרימו שים בן יהונתן, שבי בן ברוך ודני בורסוק. לאחר מכן עזב את הקבוצה ועבר להפועל הרצליה, שם שימש כמאמן-שחקן, אך כעבור שנתיים חזר להפועל תל אביב וזכה עמה באליפות נוספת בשנת 1969, שאחריה פרש ממשחק פעיל. בסך הכל כבש טיש 55 שערים במדי הפועל תל אביב, והוא מדורג במקום השביעי בטבלת מלך השערים של הקבוצה בכל הזמנים. טיש זומן לראשונה לנבחרת ישראל כאשר היה בן 17 ובכך היה לשחקן הצעיר ביותר שלבש את מדי הנבחרת (שיא שנשמר זמן רב עד הופעתו של גיא אסולין בשנת 2008). ב-15 בינואר 1958 ערך את הופעת הבכורה שלו, במשחק מול נבחרת ויילס במסגרת מוקדמות מונדיאל 1958, שנערך באצטדיון רמת גן. לזכותו של טיש 36 הופעות בסך הכל במדי הנבחרת, עמה שיחק גם בגביע אסיה 1960 ומוקדמות מונדיאל 1962. טיש זכה עם הנבחרת בגביע אסיה 1964 שנערך בישראל, ובמסגרת זו כבש את שערו הבודד במדים הלאומיים, במשחק מול נבחרת קוריאה הדרומית באצטדיון רמת גן, שהיה גם למשחקו האחרון בנבחרת. טיש שירת בפיקוד הנח"ל, וכלוחם במלחמת ששת הימים, מלחמת יום כיפור, מלחמת ההתשה ומלחמת לבנון הראשונה. בשנת 2010 הוענק לו תואר יקיר העיר חולון. בעבר עבד טיש כנהג בחברת אגד. לטיש ורעייתו שלוש בנות. נבחרת ישראל גביע אסיה: 1964 הפועל תל אביב אליפות: 1956/1957, 1965/1966, 1968/1969 גביע המדינה: 1960/1961 תארים אישיים כדורגלן העונה בישראל: 1962/1963 גדעון טיש, באתר ההתאחדות לכדורגל בישראל משחקי גדעון טיש בנבחרת ישראל, אתר ההתאחדות לכדורגל בישראל גדעון טיש - יקירי העיר חולון, באתר עיריית חולון גדעון טיש, באתר ארכיון הפועל אשר גולדברג, גביע המדינה הראשון של הפועל תל אביב, באתר ההתאחדות לכדורגל בישראל אשר גולדברג, הקאמבק של גדעון טיש, באתר ההתאחדות לכדורגל בישראל עיריית חולון - יקירי העיר - טיש גדעון
ברברוסה

ברברוסה – באיטלקית "אדום הזקן", כינוי למספר אישים, לפלישה הגרמנית לברית המועצות: האם התכוונתם ל... פרידריך הראשון, קיסר האימפריה הרומית הקדושה האחים ברברוסה – אורוץ' וח'יר א-דין, אחים שודדי ים בחסות האימפריה העות'מאנית מבצע ברברוסה – פלישת גרמניה לברית המועצות ב-1941, נקראה על שמו של פרידריך הראשון
רוברט וול

רוברט וול (באנגלית: Robert Wuhl; נולד ב-9 באוקטובר 1951) הוא שחקן קולנוע, קומיקאי ותסריטאי יהודי- אמריקאי. התפרסם בזכות תפקידיו בסרטים "באטמן", "בוקר טוב, וייטנאם" ו"מעריצה צמודה". וול זכה בשני פרסי אמי ביחד עם בילי קריסטל על כתיבתם לטקסי האוסקר של השנים 1991 ו-1992. וול נולד בעיירה יוניון שבניו ג'רזי למשפחה יהודית, למד דרמה באוניברסיטת יוסטון. החל את דרכו בתעשיית הבידור כקומיקאי ובקומדיית הנעורים "אבירי הוליווד" לפני שהתגלה בדרמת המלחמה הקומית "בוקר טוב, וייטנאם", בה שיחק בתפקיד מרטי דרייויץ' ובקומדיית הספורט "מעריצה צמודה" בתפקיד לארי הוקאט. ב-1989 שיחק וול בשובר הקופות המצליח של טים ברטון "באטמן" בתור העיתונאי אלכסנדר נוקס, דמות אשר שב לגלם כהופעת קמאו בקרוסאובר "המשבר בעולמות האינסופיים" של יקום החץ. זכה להצלחה רבה כתסריטאי לאחר שכתב ביחד עם בילי קריסטל את התסריט לטקסי האוסקר, עבודה זו זיכתה את וולף בשני פרסי אמי. בהמשך דרכו כשחקן הופיע לצדם של רוברט דה נירו בהפקתו "פילגש" וטומי לי ג'ונס בדרמת הספורט "קוב" בתפקיד סופר ספרי הספורט אל סטאמפ. וול ביים, כתב, הפיק וכיכב בתפקיד הראשי במשך שש שנים בקומדיית המצבים "ארליס" לצידה של סנדרה או. וול נשוי לשחקנית ברברה קפלי. מדיה וקבצים בנושא רוברט וול בוויקישיתוף רוברט וול, במסד הנתונים הקולנועיים IMDb (באנגלית) רוברט וול, באתר AllMovie (באנגלית) רוברט וול, במסד הנתונים הקולנועיים KinoPoisk (ברוסית) רוברט וול, באתר MusicBrainz (באנגלית) רוברט וול, באתר Discogs (באנגלית) רוברט וול, באתר Songkick (באנגלית)
אחרי מות (פירושונים)

האם התכוונתם ל... אחרי מות – פרשת השבוע השישית בספר ויקרא אחרי מות, קדושים אמור – פתגם עממי על החובה לדבר בזכות המתים אחרי מותי – שירו של המשורר חיים נחמן ביאליק
מלקולם תומאס

מלקולם תומאס (באנגלית: Malcolm Thomas; נולד ב-8 בנובמבר 1988 בקולומביה, מיזורי) הוא כדורסלן אמריקאי המשחק בעמדת הסנטר בקבוצת פטקים ספור המשחקת בליגת העל הטורקית בכדורסל. אוניברסיטת פפרדיין (2007–2008) סן דייגו סיטי קולג' (2008–2009) אוניברסיטת המדינה סן דייגו (2009–2011) עקב השביתה ב-NBA, החל תומאס את עונת 2011/2012 בליגה הקוריאנית, שם השיג ממוצעים של 21 נק' 11 ריב', 3 אס' ו-3 חס' למשחק. בדצמבר חתם בלוס אנג'לס לייקרס אך מיעט לשחק ועבר לשחק בליגת הפיתוח בלוס אנג'לס דפנדרס, בה רשם ממוצעים של 14.9 נק', 10.1 ריב' ו-1.8 חס' למשחק. הוא שיחק בשתי קבוצות נוספות בליגת הפיתוח ובליגת ה-NBA שיחק שלושה משחקים במדי סן אנטוניו ספרס. את קיץ 2012 העביר תומאס בליגת הקיץ במדי שיקגו בולס, והעמיד ממוצעים של 11.4 נק' ו-12.4 ריב' למשחק, אך לא הוחתם, באוקטובר 2012 הוחתם על ידי מכבי תל אביב. בפברואר 2013, לאחר שהעמיד ממוצעים של 4.4 נקודות ו-2.8 ריבאונדים למשחק, שוחרר מהקבוצה. במרץ 2013 חתם על חוזה ל-10 ימים בגולדן סטייט ווריורס ולאחר מכן על חוזה ל-10 ימים בשיקגו בולס. בתחילת עונת 2013/2014 חתם תומאס בסן אנטוניו ספרס, אך שוחרר במהלכה וחתם לשארית העונה ביוטה ג'אז. בקיץ 2014 עבר בטרייד לקליבלנד קאבלירס, תחת דייוויד בלאט שאימן אותו במכבי תל אביב, אך כעבור זמן קצר שוחרר. לתומאס יש בת, מיקאלה, שנולדה בשנת 2009. מדיה וקבצים בנושא מלקולם תומאס בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל באתר הרשמי של מכבי תל אביב מלקולם תומאס, ברוך הבא למכבי - סרטון בערוץ ה-יוטיוב של מכבי תל אביב אלחנן מלמוד, ‏מיקאלה שלו: על ההשראה של מלקולם תומאס, באתר ONE‏, 5 באוקטובר 2012 עמוד השחקן באתר היורוליג מלקולם תומאס שוחרר ממכבי תל אביב באתר הרשמי של מכבי תל אביב ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
לגונה אבריאה

לגונה אבריאה (בצרפתית Lagune Ébrié) היא לגונה באורך של כ-130 ק"מ ברוחב של כ-4 ק"מ בממוצע, המשתרעת בדרומה של חוף השנהב, לאורך חופי האוקיינוס האטלנטי ממנו היא מופרדת על ידי רצועת חוף צרה. עומק מימיה של הלגונה הוא כחמישה מטרים בלבד, ומאז 1950 היא מחוברת אל האוקיינוס באמצעות תעלת ורידי (Vridi) שנחפרה בעיר אביג'אן. נוסף לאביג'אן, שוכנות לחוף הלגונה הערים גראן-בסאם, בינז'רוויל (Bingerville), ז'אקוויל (Jacqueville) וטיאגבה (Tiagba). מדיה וקבצים בנושא לגונה אבריאה בוויקישיתוף ערך זה הוא קצרמר בנושא גופי מים ובנושא גאוגרפיה של אפריקה. אתם מוזמנים לתרום לוויקיפדיה ולהרחיב אותו.
עמידה (פירושונים)

האם התכוונתם ל... עמידה – תנוחה שבה הגוף זקוף עמידה – תנוחה מקובלת בקליעה ספורטיבית עמידת דום – עמידה טקסית, הנפוצה בצבא, ונהוגה גם בטקסים אזרחיים עמידת ראש – תנוחה שבה אדם ניצב על ראשו עמידה על כתפי ענקים – מטפורה שמתייחסת להכרה בהישגים החשובים של העבר כבסיס להתקדמות האינטלקטואלית בהווה תפילת העמידה – תפילה הנמצאת במרכז בכל אחת מהתפילות היהודיות זכות עמידה – תנאי סף הנדרש מאדם הרוצה להגיש תביעה משפטית, על פיו על התובע להיות מי שנפגע מהעוולה כנגדו מוגשת התביעה
לואי (סדרת טלוויזיה)

לואי (באנגלית: Louie) היא סדרת טלוויזיה אמריקאית מסוגת קומדיה דרמטית שחורה, והיא עוסקת בחייו של הקומיקאי לואי סי. קיי., המשודרת משנת 2010 ברשת FX Networks. הסדרה כללה חמש עונות. הסדרה נכתבה, נערכה, בוימה והופקה על ידי לואי סי. קיי.. שיר פתיחה של הסדרה הוא "Brother Louie" בביצוע להקת "Stories". הסדרה מבוססת על חייו של לואי סי. קיי. הוא מתאר בה את חייו כקומיקאי וכאב לשתי בנות. הסדרה מלווה בקטעי סטנדאפ מהמועדון בו הוא מופיע באופן קבוע בניו יורק, "מרתף הקומדיה". בסדרה מוצגים חייו בתור גרוש בודד. הוא מספר על מפגשיו עם בנותיו, על פי הסכם המשמורת עם גרושתו; על דייטים כושלים שהיו לו; ועוד. בסדרה מופיעים אורחים ידועים, בהם חברו כריס רוק, ג'יי לנו ודייוויד לינץ'. ג'רי סיינפלד הופיע בעונה השלישית כאשר התחרה עם לואיס סי. קיי. על קבלת תפקיד מנחה התוכנית "Late Show" במקום דייוויד לטרמן. אמירותיו של לואי סי. קיי. בסדרה נתפסות לעיתים כבוטות וחסרות עכבות. "לואי", במסד הנתונים הקולנועיים IMDb (באנגלית) "לואי", באתר Rotten Tomatoes (באנגלית) "לואי", באתר Metacritic (באנגלית) "לואי", במסד הנתונים הקולנועיים KinoPoisk (ברוסית) לואי, באתר התוכנית, FX Networks. אורי שצ'יגובסקי, מאושרים? אל תצפו ב"לואי", באתר nrg‏, 5 ביוני 2014 אודי הירש‏, מה זאת אהבה: סיכום העונה הרביעית של "לואי", באתר וואלה, 19 ביוני 2014 איתמר רייצס, "לואי" עונה 5: זה הולך להשתבש קשות, באתר nrg‏, 13 במאי 2015 אודי הירש‏, מרים להנחתות: גם בעונה החמישית "לואי" היא יצירת מופת של איש אחד, באתר וואלה, 13 במאי 2015
קונוויי

האם התכוונתם ל... ג'ון הורטון קונוויי – מתמטיקאי בריטי סדרת קונוויי חיילי קונוויי פונקציית הבסיס-13 של קונוויי חבורות קונוויי טים קונוויי – שחקן וקומיקאי אמריקאי לין קונוויי – מדענית מחשב אמריקאית סיימון קונוויי מוריס – פלאונטולוג אנגלי קוני קונוויי – פוליטיקאית אמריקאית קליאן קונוויי – יועצת לנשיא ארצות הברית קונוויי דה משין – ראפר אמריקאי קונוויי (ארקנסו) – עיר בארקנסו שבארצות הברית אולפני ההקלטות של קונוויי – אולפני הקלטות בארצות הברית חוק קונוויי – אמרה המיוחסת למתכנת מלווין קונוואי וקרויה על שמו קונווי קונווי – עיירה בצפון ויילס טירת קונווי - טירה בעיירה קונווי שבויילס קונווי (מחוז) - מחוז בצפון ויילס קונווי (נהר) – נהר החוצה את מחוז קונווי מדרום לצפון אגם קונווי - אגם אשר נמצא בתחילתו של נהר קונווי
קונווי

קונווי (בוולשית: Conwy) היא עיירה וקהילה, בירת מחוז קונווי במרכז החוף הצפוני של ויילס. העיירה שוכנת בצד המערבי של שפך נהר הקונווי, קהילת קונווי (אשר נכללות בה מספר עיירות בסביבה) כוללת נכון לשנת 2011 14,723 תושבים. העיירה הוקמה בין 1283 ל-1289 על ידי מלך אנגליה אדוארד הראשון, כשהיא שוכנת בין חומות העיר שבמרכזם טירת קונווי. הטירה והעיירה הצמודה לה נבנו לאחר הכיבוש האנגלי של נסיכות ויילס והן נועדו לשמש מוקד כוח אנגלי בצפון ויילס, בעשורים הראשונים אף הורשו לגור בעיירה רק תושבים אנגלים. קונווי הוקמה סביב 'מנזר אברקונווי' אותו הקים ל'ואלין הגדול ושם אף נקבר, עם הקמת העיירה האנגלית הועברו נזירי המנזר דרומה משם והוקם מנזר חדש מחוץ לעיירה. בתקופה זו היא נקראה 'אברקונווי' (שפך נהר הקונווי) על שם המנזר ששכן במרכזה וכך היא נקראה עד המאה ה-19 כאשר שמה קוצר לקונווי. בשנת 1826 הושלמה בנייתו של גשר תלוי שתוכנן על ידי תומאס טלפורד, הוא נבנה כך שישתלב עם הטירה שניצבה בצד המערבי שלו והוא נועד לשמש את הכביש החדש שנבנה גם הוא. בשנת 1850 הושלמה בנייתו של גשר נוסף לשימוש קו הרכבת של צפון ויילס, הוא נבנה בצמוד לגשר הראשון. במשך השנים נבנה אף כביש שלישי מודרני יותר לשימוש תנועת רכבים. קונווי ממוקמת בגדה המערבית של נהר הקונווי, בסמוך לשפכו בים האירי במרכז החוף הצפוני של ויילס. כביש ה-A55 חוצה את העיירה ממזרח למערב, כאשר הוא עובר את הנהר באמצעות מנהרה (מנהרת קונווי). כ-20 ק"מ במעלה הכביש לכיוון מזרח נמצאת בנגור ובהמשך האי אנגלסי, כ-35 ק"מ במורד הכביש לכיוון מערב נמצא הגבול עם אנגליה והעיר צ'סטר. כביש מרכזי נוסף היוצא הקונווי הוא ה-A470 אשר יורד לכיוון דרום בחלקו לאורך נהר הקונווי, חוצה את שמורת סנודוניה ועובר בבטווס-אי-קוייד, פסטיניוג ודולגל'אי. בנוסף, במרכז קונווי עובר קו רכבת שנבנה לאורך החוף הצפוני של ויילס ושלוחה שלו יוצאת מהעיירה לכיוון דרום עד לפסטיניוג, כיום הרכבת משרתת בעיקר את התיירים הרבים הפוקדים את עיירות צפון ויילס. לאורך הגדה המזרחית של הנהר, אל מול מרכז העיירה ההיסטורי, נמצאת העיירה צומת ל'נדידנו שנכללת אף היא בקהילת קונווי. מצפון לקונווי על חצי האי קריד'ין נמצאת העיירה ל'נדידנו ומעליה בקצה של חצי האי נמצאת גבעת אורם (Great Orme). בהמשך רצועת החוף ממזרח לחצי האי קריד'ין נמצאת העיירה מפרץ קונווי, שיחד עם קונווי ול'נדידנו מהוות אזור תיירות חשוב בצפון ויילס. חומות העיר והחלק הדרומי של העיירה. בית אברקונווי שנבנה במהלך המאה ה-14. הבית המחזיק בשיא גינס כבית הקטן ביותר בבריטניה. הגשר התלוי של טלפורד, מימינו גשר הרכבת של סטפנסון ובצד השמאלי הגשר המודרני. המזח בצידה הצפוני של קונווי וברקע טירת קונווי. אתר המוקדש לעיירה ולטירת קונווי. אודות קונווי באתר תיירות ויילס. אודות ההיסטוריה של קונווי באתר 'Vision of Britain'.